TLUXE เด้งกว่า 6% หลัง “EXIM BANK” ปล่อยสินเชื่ออีก 303 ลบ. ลงทุนโรงไฟฟ้าญี่ปุ่น
TLUXE เด้งกว่า 6% หลัง EXIM BANK ปล่อยสินเชื่ออีก 303 ลบ. ลงทุนโรงไฟฟ้า “ญี่ปุ่น” ล่าสุด ณ เวลา 14.50 น. อยู่ที่ 6.15 บาท บวก 0.35 บาท หรือ 6.03% สูงสุดที่ 6.30 บาท ต่ำสุดที่ 5.75 บาท ด้วยมูลค่าซื้อขาย 16.34 ล้านบาท
20 ก.ค. 2561

ผู้สื่อข่าวรายงานว่า ราคาหุ้นบริษัทไทยลักซ์ เอ็นเตอร์ไพรส์ จำกัด (มหาชน) หรือ TLUXE ล่าสุด ณ เวลา 14.50 น. อยู่ที่ 6.15 บาท บวก 0.35 บาท หรือ 6.03% สูงสุดที่ 6.30 บาท ต่ำสุดที่ 5.75 บาท ด้วยมูลค่าซื้อขาย 16.34 ล้านบาท

ทั้งนี้ ราคาหุ้น TLUXE ปรับตัวขึ้นหลังจากราคาปรับตัวลง 4 วันติด นับตั้งแต่ราคาหุ้นอยู่ที่ระดับ 6.20 บาท เมื่อวันที่ 13 ก.ค.2561
สำหรับปัจจัยที่ส่งผลให้ราคาหุ้นปรับตัวขึ้นคาดว่าเป็นผลมาจาก ธนาคารเพื่อการส่งออกและนำเข้าแห่งประเทศไทย(EXIM BANK) ได้อนุมัติวงเงินสินเชื่อระยะยาวจำนวนไม่เกิน 1,040 ล้านเยน (หรือประมาณ 303.75 ล้านบาท อ้างอิงจากอัตรา แลกเปลี่ยนจากธนาคารแห่งประเทศไทย ณ วันที่ 19 กรกฎาคม 2561 ที่ 0.292067 บาทต่อเยน) เพื่อชำระคืนเงินลงทุนโครงการโรงไฟฟ้าพลังงานความร้อนใต้พิภพที่ประเทศญี่ปุ่นจำนวน 7 โครงการ กำลังการผลิตติดตั้งรวม 875 kW